techiaith/cofnodycynulliad_en-cy huggingface dataset:
English: Westminster, of course, is now risking a trade war over the Northern Ireland protocol, which will not just plunge Northern Ireland into political uncertainty but also add further to the economic pain families are already experiencing throughout the United Kingdom. Now, given that cost-of-living crisis and the challenges we're facing in every sector of the economy, as the First Minister said, in every part of the UK bar London, isn't there a very simple practical solution, which you've just alluded to, which is returning to the principle at the heart of 'Securing Wales' Future', the White Paper we jointly published between us, which is rejoining now the single market and the customs union, as even some Tory MPs have been arguing in the last couple of days? Indeed, even the former Member of the European Parliament, Baron Daniel Hannan, Baron Brexit, has been arguing we should never have left the single market now. Will you make that - ? Is that still the policy of the Welsh Government, and will you make that case for single market membership, not just to Boris Johnson, but also, I should add, to the leader of the opposition, who's been a little bit vague on this question to date?
Welsh: Mae San Steffan, wrth gwrs, bellach yn mentro dechrau rhyfel masnach dros brotocol Gogledd Iwerddon, a fydd nid yn unig yn plymio Gogledd Iwerddon i ansicrwydd gwleidyddol ond hefyd yn ychwanegu ymhellach at y boen economaidd y mae teuluoedd eisoes yn ei dioddef ledled y Deyrnas Unedig. Nawr, o ystyried yr argyfwng costau byw hwnnw a'r heriau yr ydym yn eu hwynebu ym mhob sector o'r economi, fel y dywedodd y Prif Weinidog, ym mhob rhan o'r DU heblaw am Lundain, onid oes ateb ymarferol syml iawn, yr ydych newydd gyfeirio ato, sef dychwelyd at yr egwyddor sydd wrth wraidd 'Diogelu Dyfodol Cymru', y Papur Gwyn y gwnaethom ei gyhoeddi ar y cyd, sef ailymuno â'r farchnad sengl a'r undeb tollau nawr, fel y mae hyd yn oed rhai ASau Torïaidd wedi bod yn dadlau drosto yn ystod y dyddiau diwethaf? Yn wir, mae hyd yn oed cyn-Aelod o Senedd Ewrop, y Barwn Daniel Hannan, Barwn Brexit, wedi bod yn dadlau na ddylem ni byth fod wedi gadael y farchnad sengl nawr. A wnewch chi - ? Ai dyna yw polisi Llywodraeth Cymru o hyd, ac a wnewch chi gyflwyno'r achos hwnnw dros aelodaeth o'r farchnad sengl, nid yn unig i Boris Johnson, ond hefyd, dylwn i ychwanegu, at arweinydd yr wrthblaid, sydd wedi bod ychydig yn amwys ynghylch y cwestiwn hwn hyd yma?
English: Llywydd, over 12,000 households have benefited from the £200 winter fuel support payments in the local authorities covered by the Member's constituency. In April alone, over 2,200 payments were made from the discretionary assistance fund in those same local authorities and, of those payments, more than 90 per cent were cash help for emergency food and fuel.
Welsh: Llywydd, mae dros 12,000 o aelwydydd wedi elwa ar y £200 o daliadau cymorth tanwydd y gaeaf yn yr awdurdodau lleol a gwmpesir gan etholaeth yr Aelod. Ym mis Ebrill yn unig, gwnaed dros 2,200 o daliadau o'r gronfa cymorth dewisol yn yr un awdurdodau lleol hynny ac, o'r taliadau hynny, roedd mwy na 90 y cant yn gymorth arian parod ar gyfer bwyd a thanwydd brys.
English: Well, thank you, First Minister, that is enormous help for my constituents, but would you agree that the Chancellor's offer to households facing the cost-of-living crisis is simply not enough and, indeed, insulting, given it's to be paid from the cut to universal credit last year? So much more could have been offered to hard-pressed households had the Chancellor not lost £11 billion in failing to ensure against interest rate rises, or by losing £6 billion in fraudulent bounce-back loans. And why, First Minister, do you think that UK Government Ministers just can't bring themselves to call this 'a crisis'?
Welsh: Wel, diolch, Prif Weinidog, mae hynny'n gymorth enfawr i fy etholwyr i, ond a fyddech chi'n cytuno nad yw cynnig y Canghellor i aelwydydd sy'n wynebu'r argyfwng costau byw yn ddigon ac, yn wir, ei fod yn sarhaus, o gofio ei fod i gael ei dalu o'r toriad i gredyd cynhwysol y llynedd? Gellid bod wedi cynnig cymaint mwy i aelwydydd sydd o dan bwysau pe na bai'r Canghellor wedi colli £11 biliwn wrth fethu ag yswirio yn erbyn codiadau yn y gyfradd llog, neu drwy golli £6 biliwn mewn benthyciadau adfer twyllodrus. A pham, Prif Weinidog, ydych chi'n credu, na wnaiff Gweinidogion Llywodraeth y DU alw hwn yn 'argyfwng'?
English: I thank Heledd Fychan for the question. Llywydd, progress was set out in the annual report on our overseas network, which was published last month. The report recorded outcomes against the international strategy in terms of raising the international profile of Wales, supporting international trade and establishing Wales as a globally responsible nation.
Welsh: Diolch i Heledd Fychan am y cwestiwn. Llywydd, cafodd y cynnydd ei nodi yn yr adroddiad blynyddol ar ein rhwydwaith tramor, a gafodd ei gyhoeddi fis diwethaf. Roedd yr adroddiad yn cofnodi canlyniadau yn erbyn y strategaeth o ran codi proffil rhyngwladol Cymru, cefnogi masnach ryngwladol, a sefydlu Cymru fel cenedl sy'n gyfrifol yn fyd-eang.
English: 'The potential benefits for football are vast, but so, too, is the potential to generate lasting spin-off success for Wales off the field too. It's all about that word "legacy'," but we need to get our act together and move fast if we are to strategically co-opt sport, supported by our wider cultural offer, as a way of amplifying Wales' global profile and attract the world to Wales to trade, holiday, invest and study.'
Welsh: 'Mae'r manteision posibl i bêl-droed yn enfawr, ond felly hefyd y potensial i greu llwyddiant canlyniadol parhaol i Gymru oddi ar y cae hefyd. Mae'r cyfan yn ymwneud â'r gair "etifeddiaeth" hwnnw, ond mae angen i ni roi trefn ar bethau a symud yn gyflym os ydym am gyfethol chwaraeon yn strategol, gyda chefnogaeth ein cynnig diwylliannol ehangach, fel ffordd o gryfhau proffil byd-eang Cymru a denu'r byd i Gymru i fasnachu, i gael gwyliau, i fuddsoddi ac i astudio.'
English: She goes on to say that it would be unforgivable if Wales were to miss out on this golden opportunity. I know that Adam Price questioned you on this last week, but, with over a week having passed since that crucial fixture, what support has already been provided by the Welsh Government to the FAW, and what support will be provided over the next few months?
Welsh: Mae'n mynd ymlaen i ddweud y byddai'n anfaddeuol os byddai Cymru yn colli'r cyfle euraidd hwn. Gwn fod Adam Price wedi holi am hyn wythnos diwethaf, ond, gyda dros wythnos wedi bod ers y gêm hanfodol honno, pa gefnogaeth sydd eisoes wedi'i rhoddi gan Lywodraeth Cymru i'r gymdeithas bêl-droed, a pha gefnogaeth fydd yn cael ei rhoddi dros y misoedd nesaf?
English: I thank Heledd Fychan. The point that she raises is an important one, and I agree with what she said when she quoted what was in the Western Mail. We've been doing things already, of course, with the FAW to prepare for Wales's visit to Qatar. I had an opportunity to meet with the ambassador from Qatar, who came to Wales last week, and I am meeting with the UK ambassador to Qatar next week here in Cardiff. So, we are preparing for people from Wales going to Qatar and ensuring that everything is in place and ensuring, with the local authorities, that there will be a welcome for any person that goes to Qatar, and working with the FAW and others to use the possibilities that will arise for Wales from being on the global stage. We are drawing people together as a Government, not just in the footballing world, of course, but, as Heledd Fychan said, more broadly, in order to exploit the opportunities that we have now through the success of the team.
Welsh: Diolch yn fawr i Heledd Fychan. Y pwynt mae hi'n ei godi yn un pwysig, ac wrth gwrs dwi'n cytuno â beth ddywedodd hi pan oedd hi'n darllen beth oedd yn y Western Mail. Rŷn ni wedi bod yn gwneud pethau yn barod, wrth gwrs, gyda'r FAW, i baratoi am Gymru yn mynd i Qatar. Ces i gyfle i gwrdd â'r ambassador o Qatar, a oedd wedi dod i Gymru wythnos diwethaf, ac dwi'n cwrdd ag ambassador y Deyrnas Unedig i Qatar wythnos nesaf yma yng Nghaerdydd. So, rŷn ni'n paratoi - rŷn ni'n paratoi am bobl o Gymru sy'n mynd i Qatar, i gael popeth yn ei le i fod yn siŵr, gyda'r awdurdodau lleol, y bydd croeso i unrhyw berson sy'n mynd i Qatar, a hefyd gweithio gyda'r FAW a phobl eraill i ddefnyddio'r posibiliadau sy'n mynd i godi i Gymru trwy fod ar lwyfan y byd. Rŷn ni'n tynnu pobl at ei gilydd fel Llywodraeth, nid jest yn y byd pêl-droed, wrth gwrs, ond, fel dywedodd Heledd Fychan, yn ehangach na hynny, i ddefnyddio'r cyfleoedd sydd gyda ni nawr trwy lwyddiant y tîm.
English: First Minister, football, and sport in general, of course, is a huge opportunity for Wales to make itself known on the international stage, but one opportunity that your international strategy really has missed is the opportunity that exists between faith communities in Wales because of their links with faith communities overseas. There are many churches, chapels and mosques across this country that enjoy excellent links in nations overseas and could easily afford an opportunity for Wales to raise its profile in those nations. Why is it that 'faith' does not appear as a word, apart from in terms of the title of the BBC programme Keeping Faith, that tremendous series - ? Apart from that, the word 'faith' does not appear in the international strategy at all. Is that something that you will look at in order that we can ensure that these opportunities are not missed?
Welsh: Prif Weinidog, mae pêl-droed a chwaraeon yn gyffredinol, wrth gwrs, yn gyfle enfawr i Gymru wneud enw i'w hun ar y llwyfan rhyngwladol, ond un cyfle y mae eich strategaeth ryngwladol wedi ei golli mewn gwirionedd yw'r cyfle sy'n bodoli ymysg cymunedau ffydd yng Nghymru oherwydd eu cysylltiadau â chymunedau ffydd dramor. Mae llawer o eglwysi, capeli a mosgiau ledled y wlad hon sy'n mwynhau cysylltiadau rhagorol mewn gwledydd tramor ac a allai'n hawdd roi cyfle i Gymru godi ei phroffil yn y gwledydd hynny. Pam nad yw 'ffydd' yn ymddangos fel gair, ac eithrio yn nheitl rhaglen y BBC Keeping Faith, y gyfres wych honno - ? Ar wahân i hynny, nid yw'r gair 'ffydd' yn ymddangos yn y strategaeth ryngwladol o gwbl. A yw hynny'n rhywbeth y byddwch yn edrych arno er mwyn i ni allu sicrhau nad yw'r cyfleoedd hyn yn cael eu colli?
English: Llywydd, I agree with what Darren Millar said, that we have many faith communities here in Wales who have important links with communities elsewhere in the world, and that brings with those connections opportunities to enrich people's understanding and to develop those connections between people that are to the benefit of us all. The international strategy, though, I think does have a different focus. It is essentially an economic focus, because most of the efforts of our overseas offices and most of the things that you will see in the international strategy are about making sure that there is strong support there for firms in other parts of the world who might be interested to come to Wales, and particularly for firms based in Wales to develop those export opportunities that they are looking for. It may be that there are connections that could be made between the agendas that are set out in the international strategy and the work of those wider communities. And, of course, we don't turn our back on those possibilities at all.
Welsh: Llywydd, rwy'n cytuno â'r hyn a ddywedodd Darren Millar, fod gennym ni lawer o gymunedau ffydd yma yng Nghymru sydd â chysylltiadau pwysig â chymunedau mewn mannau eraill yn y byd, ac sy'n cyflwyno cyfleoedd gyda'r cysylltiadau hynny i gyfoethogi dealltwriaeth pobl ac i ddatblygu'r cysylltiadau hynny rhwng pobl er budd pob un ohonom. Fodd bynnag, rwy'n credu bod gan y strategaeth ryngwladol bwyslais gwahanol. Mae'n bwyslais economaidd yn ei hanfod, gan fod y rhan fwyaf o ymdrechion ein swyddfeydd tramor a'r rhan fwyaf o'r pethau t byddwch yn eu gweld yn y strategaeth ryngwladol yn ymwneud â sicrhau bod cefnogaeth gref yno i gwmnïau mewn rhannau eraill o'r byd a allai fod â diddordeb mewn dod i Gymru, ac yn enwedig i gwmnïau sydd wedi'u lleoli yng Nghymru i ddatblygu'r cyfleoedd allforio hynny y maen nhw'n chwilio amdanyn nhw. Efallai fod cysylltiadau y gellid eu gwneud rhwng yr agendâu a nodir yn y strategaeth ryngwladol a gwaith y cymunedau ehangach hynny. Ac, wrth gwrs, nid ydym yn troi ein cefnau ar y posibiliadau hynny o gwbl.
English: Llywydd, the Welsh Government supports the promotion of good physical and mental health for men through a range of existing public health strategies and programmes. These include, for example, our suicide prevention strategy and actions to promote early awareness of prostate cancer and heart disease.
Welsh: Llywydd, mae Llywodraeth Cymru yn cefnogi'r gwaith o hyrwyddo iechyd corfforol a meddyliol da i ddynion drwy amrywiaeth o strategaethau a rhaglenni iechyd cyhoeddus sy'n bodoli eisoes. Mae'r rhain yn cynnwys, er enghraifft, ein strategaeth atal hunanladdiad a chamau gweithredu i hyrwyddo ymwybyddiaeth gynnar o ganser y brostad a chlefyd y galon.
English: I appreciate your response, First Minister. Thank you. This week is Men's Health Week, marked right up until Father's Day on Sunday. It is hoped that it will help spur men into thinking more about their health. And, really, we're particularly bad at looking after our own health, especially when it comes to mental health. First Minister, the theme of this International Men's Health Week is the DIY MOT. Resources are being provided online to help guide men to look after their health and to give their body and mind an MOT. Will you help spread awareness by undertaking a DIY MOT this week, and do you acknowledge the statistical element of men being less likely to talk about their physical and mental health problems? Thank you.
Welsh: Rwy'n gwerthfawrogi eich ymateb, Prif Weinidog. Diolch. Mae'n Wythnos Iechyd Dynion yr wythnos hon, sy'n cael ei nodi hyd at Sul y Tadau ddydd Sul. Y gobaith yw y bydd yn helpu dynion i feddwl yn fwy am eu hiechyd. Ac, mewn gwirionedd, rydym yn arbennig o wael am ofalu am ein hiechyd ein hunain, yn enwedig o ran iechyd meddwl. Prif Weinidog, thema'r Wythnos Ryngwladol Iechyd Dynion hon yw cynnal archwiliad iechyd ar eich hun. Mae adnoddau'n cael eu darparu ar-lein i gynnig arweiniad i ddynion o ran gofalu am eu hiechyd a chynnal archwiliad iechyd ar eu corff a'u meddwl. A wnewch chi helpu i ledaenu ymwybyddiaeth drwy gynnal archwiliad iechyd ar eich hun yr wythnos hon, ac a ydych yn cydnabod yr elfen ystadegol bod dynion yn llai tebygol o siarad am eu problemau iechyd corfforol a meddyliol? Diolch.
English: I thank the Member for that question, and it is by itself an opportunity to do exactly what he said, and I thank him for making those additional points. It is indeed International Men's Health Week. It started yesterday and will run until Sunday of this week, and it's there, as Gareth Davies said, to heighten awareness of preventable health problems for men of all ages. And there is no doubt that there is a cultural issue here, where men in Wales are less likely to report early signs of symptoms, less likely to be willing to carry out the sort of simple self-checks to which the Member referred. And, as a result, too often we see people presenting too late for treatment that otherwise could have been effective for them. So, I entirely agree that anything that we can do to persuade people to do those simple things that can help them is an important step in making sure that men who have health needs can get the help they need in as timely a way as is possible.
Welsh: Diolch i'r Aelod am y cwestiwn yna, ac mae'n gyfle ar ei ben ei hun i wneud yn union yr hyn a ddywedodd, ac rwy'n diolch iddo am wneud y pwyntiau ychwanegol yna. Mae'n Wythnos Ryngwladol Iechyd Dynion yn wir. Dechreuodd ddoe a bydd yn parhau tan ddydd Sul yr wythnos hon, a'i diben, fel y dywedodd Gareth Davies, yw cynyddu ymwybyddiaeth o broblemau iechyd y gellir eu hatal ymhlith dynion o bob oed. Ac nid oes amheuaeth nad oes problem ddiwylliannol yma, lle mae dynion yng Nghymru yn llai tebygol o adrodd am arwyddion cynnar o symptomau, yn llai tebygol o fod yn barod i gynnal y math o hunan archwiliadau syml y cyfeiriodd yr Aelod atyn nhw. Ac, o ganlyniad, yn rhy aml rydym yn gweld pobl yn cyflwyno eu hunain yn rhy hwyr am driniaeth a allai fel arall fod wedi bod yn effeithiol iddyn nhw. Felly, rwy'n cytuno'n llwyr fod unrhyw beth y gallwn ni ei wneud i berswadio pobl i wneud y pethau syml hynny a all eu helpu, yn gam pwysig tuag at sicrhau y gall dynion sydd ag anghenion iechyd gael y cymorth sydd ei angen arnyn nhw mewn ffordd mor amserol ag sy'n bosibl.
English: Well, Llywydd, in addition to free breakfasts, extra help through the pupil development grant access scheme and now free school dinners, parents in Islwyn will be supported through the National Music Service, helping with the costs of instruments and tuition. Those parents will know how much this is due to the sustained campaigning of their Senedd Member.
Welsh: Wel, Llywydd, yn ogystal â brecwast am ddim, cymorth ychwanegol drwy'r cynllun mynediad i grant datblygu disgyblion a chinio ysgol am ddim bellach, bydd rhieni yn Islwyn yn cael eu cefnogi drwy'r Gwasanaeth Cerdd Cenedlaethol, a fydd yn helpu gyda chostau offerynnau a hyfforddiant. Bydd y rhieni hynny'n gwybod faint o hyn sy'n deillio o ymgyrchu parhaus eu Haelod o'r Senedd.
English: Thank you for that, First Minister. I am proud, however, that our Welsh Labour Government has rightly committed to delivering free school meals to all primary school children in Wales. A recent letter to the UK Government from teaching unions set out the benefits provided by free school meals, and it said: 'Every school day we see the benefits free school meals provide to those currently entitled. For many it is the only hot, nutritious meal they have in a day. A quality school meal helps improve children's concentration and behaviour during lessons. We witness, first-hand, the effect they can have on improving school attendance, on children's health, and academic performance.' Locally, in my own constituency, Caerphilly's Labour council have been rightly praised for how they responded throughout the pandemic with their delivery of decent, healthy free school meals. But sadly, the cost-of-living crisis is putting more and more strain on families' budgets. While in Wales, our Labour Government is taking actions that will support families in places like Islwyn, the Tory UK Government, however, refuses to expand free school meal provision in England. So, First Minister, can you provide an update on the progress that is being made to deliver universal free school meals to primary-age children in Wales, and how else will the Welsh Government support parents in Islwyn with school costs through this cost-of-living crisis? Thank you.
Welsh: Diolch am hynna, Prif Weinidog. Rwy'n falch, fodd bynnag, fod Llywodraeth Lafur Cymru wedi ymrwymo'n briodol i ddarparu prydau ysgol am ddim i bob plentyn ysgol gynradd yng Nghymru. Mewn llythyr diweddar at Lywodraeth y DU gan undebau athrawon nodwyd y manteision a ddarperir gan brydau ysgol am ddim, a dywedodd: 'Bob diwrnod ysgol rydym yn gweld y manteision y mae prydau ysgol am ddim yn eu rhoi i'r rhai sydd â hawl ar hyn o bryd. I lawer, dyma'r unig bryd poeth, maethlon y maen nhw'n ei gael mewn diwrnod. Mae pryd ysgol o safon yn helpu i wella gallu plant i ganolbwyntio a'u hymddygiad yn ystod gwersi. Rydym yn gweld, yn uniongyrchol, yr effaith y gallan nhw ei chael ar wella presenoldeb yn yr ysgol, ar iechyd plant, a pherfformiad academaidd.' Yn lleol, yn fy etholaeth i, mae cyngor Llafur Caerffili wedi ei ganmol yn briodol am y ffordd y gwnaeth ymateb drwy gydol y pandemig wrth iddo ddarparu prydau ysgol iach a digonol am ddim. Ond yn anffodus, mae'r argyfwng costau byw yn rhoi mwy a mwy o straen ar gyllidebau teuluoedd. Er bod ein Llywodraeth Lafur yng Nghymru yn cymryd camau a fydd yn cefnogi teuluoedd mewn lleoedd fel Islwyn, mae Llywodraeth Dorïaidd y DU, serch hynny, yn gwrthod ehangu'r ddarpariaeth prydau ysgol am ddim yn Lloegr. Felly, Prif Weinidog, a wnewch chi roi'r wybodaeth ddiweddaraf am y cynnydd sy'n cael ei wneud i ddarparu prydau ysgol am ddim i bob plentyn oedran cynradd yng Nghymru, a sut arall y bydd Llywodraeth Cymru yn cefnogi rhieni yn Islwyn gyda chostau ysgol drwy'r argyfwng costau byw hwn? Diolch.
English: Llywydd, our assessments show the crisis is having a significant effect on people across Wales, including Ogmore. Up to 45 per cent of households in Wales could already be in fuel poverty following the price increase in April. Ofgem reported that householders can expect typical dual fuel bills to rise to £2,800 in October of this year.
Welsh: Llywydd, mae ein hasesiadau yn dangos bod yr argyfwng yn cael effaith sylweddol ar bobl ledled Cymru, gan gynnwys Ogwr. Gallai hyd at 45 y cant o aelwydydd yng Nghymru fod mewn tlodi tanwydd eisoes yn dilyn y cynnydd mewn prisiau ym mis Ebrill. Dywedodd Ofgem y gall deiliaid tai ddisgwyl i filiau tanwydd deuol nodweddiadol godi i £2,800 ym mis Hydref eleni.
English: I think the First Minister's response describes well the tsunami now that is affecting people right across Wales, from Ogmore north, south, east and west, and it really is happening, and it's not hidden away - we're actually seeing it now evidently every single day. But there are things we can do. Much of the measures, the well-targeted measures of Welsh Government, have been mentioned this afternoon, but also at a local level. Local authorities are playing a key role here, targeting the discretionary housing payments; the fuel payments administration; the business rates relief; co-ordinating the Big Bocs Bwyd scheme within Ogmore, which is going to be rolled out; support for community pantries; the freezing of council tax this year in Bridgend; and, as of last week, having paid out in Bridgend over 29,000 cost-of-living payments to those who pay direct debits in bands A, B, C and D, and they're moving on to others rapidly as well. First Minister, can I ask you? This Saturday, in the face of this crisis, thousands of people are going to be descending on London as part of the Trades Union Congress campaign to force the Government to do more on sick pay, on wages, to raise universal credit, to tax energy profits to help people pay their bills, and banning the appalling practice of fire and rehire, and more. What message do you have for all those travelling from Wales to London this Saturday, who are demanding better from the UK Government for working people facing this Conservative cost-of-living crisis?
Welsh: Rwy'n credu bod ymateb y Prif Weinidog yn disgrifio'n dda y tswnami sy'n effeithio ar bobl ledled Cymru bellach, o Ogwr, y gogledd, y de, y dwyrain a'r gorllewin, ac mae yn digwydd yn wirioneddol, ac nid yw wedi ei guddio - rydym mewn gwirionedd yn ei weld bob dydd bellach. Ond mae yna bethau y gallwn ni eu gwneud. Mae llawer o'r mesurau, sef mesurau Llywodraeth Cymru sydd wedi'u targedu'n dda, wedi'u crybwyll y prynhawn yma, ond hefyd ar lefel leol. Mae awdurdodau lleol yn chwarae rhan allweddol yma, gan dargedu'r taliadau tai yn ôl disgresiwn; gweinyddu taliadau tanwydd; y rhyddhad ardrethi busnes; cydlynu'r cynllun Bocs Bwyd Mawr yn Ogwr, a fydd yn cael ei gyflwyno; cymorth ar gyfer pantrïoedd cymunedol; rhewi'r dreth gyngor eleni ym Mhen-y-bont ar Ogwr; ac, ers yr wythnos diwethaf, talwyd dros 29,000 o daliadau costau byw ym Mhen-y-bont ar Ogwr i'r rhai sy'n talu debydau uniongyrchol ym mandiau A, B, C a D, ac maen nhw'n symud ymlaen i eraill yn gyflym hefyd. Prif Weinidog, a gaf i ofyn i chi? Ddydd Sadwrn yma, yn wyneb yr argyfwng hwn, bydd miloedd o bobl yn cyrraedd Llundain fel rhan o ymgyrch Cyngres yr Undebau Llafur i orfodi'r Llywodraeth i wneud mwy o ran tâl salwch, cyflogau, codi credyd cynhwysol, trethu elw ynni i helpu pobl i dalu eu biliau, a gwahardd yr arfer ofnadwy o ddiswyddo ac ailgyflogi, a mwy. Pa neges sydd gennych chi i bawb sy'n teithio o Gymru i Lundain ddydd Sadwrn yma, sy'n mynnu gwell gan Lywodraeth y DU ar gyfer pobl sy'n gweithio sy'n wynebu'r argyfwng costau byw hwn o eiddo'r Ceidwadwyr?